Lawrence Hafstad

Lawrence Hafstad (1904–1993) var en amerikansk fysiker og sønn av norske emigranter. 

Fra 1928 til 1942 var han ansatt ved  Carnegie Institution i Washington, D.C.. Sammen med Odd Dahl og flere utførte han grunnleggende kjernefysiske eksperimenter. De utviklet Van de Graaf-generatoren for dette og gjorde noen av de første målingene av spredning av proton mot proton. I 1939 påviste de utsending av forsinket nøytron etter fisjon. 

Fra 1942 til 1947 var Hafstad tilsluttet laboratoriet for bruksfysikk ved Johns Hopkins University, de to siste årene var han direktør der. Han var i 1949–1955 direktør for Atomic Energy Commissions avdeling for reaktorutvikling, deretter (1955–69) visepresident og ansvarlig for forskningen ved General Motors Corp.

Familien kom fra Mære i Trøndelag.

 Referanser 



Kategori:Fysikere fra USA
Kategori:Ingeniører fra USA
Kategori:Personer fra USA av norsk opphav